***1.*** ***Кратка обобщена информация за осъществената контролна дейност за месец ноември 2016 г. и резултати от извършената контролна дейност.***

За месец ноември 2016 г. от служителите от „Контрол и охрана“ в дирекциите на националните паркове са извършили 408 броя проверки на 343 броя обекта. Рутинни Проверките осъществени по време на ежедневните обходи в поверените охранителни участъци, вписани в дневниците на парковата охрана са 907 броя. Съставени са 6 броя актове за установяване на административни нарушения и са дадени 2 броя предписания. Издадени са 17 броя наказателни постановления.

***2. Акценти от извършената през месеца контролна и административно наказателна дейност.***

**2.1. НП „Пирин“**

Приоритет в контролно-охранителната дейност през месец ноември 2016 г. бяха превантивния и текущ контрол по отношение антропогенното въздействие на ползватели и посетители в Национален парк „Пирин“, както и противопожарната охрана.

Проверки са осъществявани по различно време на денонощието (в ранните и късните часове на денонощието) по отношение на:

* превенция на незаконен добив на дървесина.
* недопускане на ловно бракониерство.
* изпълнение на Заповед № РД-09-98/26.02.2016 г. на министъра на земеделието и храните, с която се забранява риболова във всички реки на територията на НП;
* незаконна паша на територията на парка и резерват „Тисата“;
* контрол на ползвателите, на които са издадени разрешителни за паша на основание чл. 4, ал.3 от Меморандума за сътрудничество и съвместна дейност между МОСВ, МЗХ и ДФ „Земеделие“.

Осъществен е контрол на собственици и ползватели, относно спазването на режимите и нормите въведени с Закона за защитените територии, заповедта за обявяване и Плана за управление на НП „Пирин“, като са съставени констативни протоколи.

Извършвани са проверки относно спазването на дадените условия съгласно становища от Директора на парка и решения на МОСВ.

През отчетният период е констатирано увреждане на паркови архитектурни елементи (повредена мантинела на път), като е стартирано своевременно административно наказателно производство срещу неизвестен извършител.

През месеца е съставен 1 брой констативен протокол за установено административно нарушение за незаконна сеч срещу неизвестен извършител.

На база на осъществените превантивни мерки от „Парковата охрана“ (в най-конфликтните точки са извършвани допълнителни охранителни действия с цел недопускане на незаконна сеч), в резултат на които през месец ноември нарушенията са сведени до минимум.

**2.2. НП „Рила“**

През месец ноември 2016 г. са съставени и издадени 3 бр. констативен протокол за административно нарушение, срещу неизвестни нарушители за отрязани и извозени дървета в ПУ Дупница.

В изпълнение на утвърдения „Оперативен годишен план за извършване на поддържащи санитарното състояние на гората дейности и противопожарни мероприятия със съпътстващ добив на дървесина на територията на Национален парк „Рила“ през 2016 г.“ се извършва контрол по ползването и транспортирането на дървесина от местно население.

През месец ноември се извършваха проверки относно незаконна паша на територията на националния парк и резерват „Риломанастирска гора“, както и контрол на ползвателите, на които са издадени разрешителни за паша на територията на парка на основание чл. 4, ал.3 от подписан Меморандум за сътрудничество и съвместна дейност между МОСВ, МЗХ и ДФ Земеделие. В резултат на осъщественият превантивен, текущ и последващ контрол не са допуснати нарушения. Осъществени са съвместните проверки с ДФ „Земеделие" на територията на националния парк.

Осъществен е контрол върху лицата, на които е съгласувано извършване на ремонтни дейности, извършване на санитарно-технически мероприятия, движение на МПС, специализиран туризъм и масови прояви и други на територията на парка.

Извършвани са проверки в охранителните участъци по отношение бракониерство /лов, риболов, сеч/, събиране на лечебни растения, установяване състоянието на инфраструктура, замърсяване с отпадъци, нерегламентирано палене на огън и разпъване на палатки и др.

Служителите от парковата охрана към Национален парк „Рила“ са оказали съдействие при намирането на изгубено момиче. Сигналът е подаден на 27.11.2016 г. в 22.45 часа на служебния телефон на началник отдел „КО-Север“ към парковата дирекция от наемател на хижа „Мечит“, който е потърсил съдействие за намирането на посетителка, която не е пристигнала в хижата. Акцията е приключила успешно.

**2.3. НП „Централен Балкан“ (НПЦБ)**

Основните приоритети при провеждането на контролно-охранителната дейност на Дирекция „Национален парк Централен Балкан“ (ДНПЦБ) през ноември 2016 г. бяха превантивния и текущ контрол по отношение антропогенното въздействие на ползватели на природни ресурси и посетители в Национален парк „Централен Балкан“ (НПЦБ). Основните групи, върху които беше фокусирано вниманието са туристите, животновъдите, напускащи определените им пасища, неорганизирани посетители, използващи МПС, потенциални извършители на незаконен лов и добив на дървесина. Проверки са планирани и реализирани в „критичните“ часове от денонощието, като приоритетно бяха контролирани:

* райони с висок риск за ловно бракониерство;
* зони в ниските части на парка – обект на незаконен добив на дървесина;
* маршрути за офроуд и незаконно преминаване с МПС;
* пасищата освободени от стадата на животновъдите във връзка с приключване на пасищния сезон;
* сечищата обект на поддържащи и възстановителни дейности в горите на НП;
* териториите на деветте резервата в НПЦБ, както и на двата резервата извън НПЦБ, управлявани от ДНПЦБ – „Чамджа“ и „Еленова гора“.

Осъществен е текущ и последващ контрол на собственици и ползватели относно спазването на режимите и нормите в парка, като са проверени и част от обектите и съоръженията.

През месец ноември 2016 г. е осъществен контрол по отношение състоянието на парковата и туристическа инфраструктура в парка, като особено внимание, беше отделено на зимната туристическа маркировка.

***3. Кратък анализ на постигнатите резултати в областта на опазване на околната среда от осъществената контролна дейност.***

Не са допуснати значителни увреждания върху живата и нежива природа в националните паркове. Естественото състояние на горските екосистеми и особено на естествените гори, скалните местообитания, влажните зони и течащите води, както и на екосистемите в субалпийския и алпийския пояси, е непроменено и устойчиво. Запазено е благоприятното природозащитно състояние на природните местообитания и видове с национална и международна консервационна значимост.

***4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност***

Създадени са условия за развитието на природосъобразен туризъм в съответствие с предназначението на Националните паркове, като същевременно е осигурена възможност на местните общности да генерират средства от предлагането на туристически продукти и устойчивото ползване на природни ресурси на защитените територии.

При осъществяване на ежедневен контрол, служителите от парковите администрации предоставят информация на посетителите на парковете (туристи и ползватели) за правилата за поведение, режимите и нормите съгласно Закона за защитените територии, заповедите за обявяване и Плановете за управление. Съгласно данните от мониторинга на биологичното разнообразие състоянието на популациите на дивата коза, дивата свиня, благородния елен, сърната и други е устойчиво.

В резултат на осъществяваната цялостната контролна и охранителна дейност, Националните паркове са защитени територии с познати от обществото, режими и норми.