*Приложение № 3*

**О Т Ч Е Т**

**за контролната дейност на Дирекция „Национален парк Централен Балкан”**

**през месец юни 2016 г.**

1. **Обобщена информация за резултатите от осъществяваната контролна дейност през месец юни 2016 г.**
2. **Опазване от антропогенно въздействие местообитания и прилежащи територии около обекти от Зона инфраструктура и Зона за природосъобразен туризъм.**

Приоритетна дейност в контролно-охранителната дейност през месец юни 2016 г. беше превантивния контрол по отношение антропогенното въздействие на ползватели и посетители в защитената територия. Основните групи, върху които беше фокусирано вниманието са животновъдите, заели определените им пасища и случайните посетители, движещи се с МПС-та.

По отношение на животновъдите, за поредна година, беше проведена масова информационна кампания по отношение на техните задължения и отговорности в качеството им на ползватели в национални парк, като всички отново подписаха декларации, че са запознати с режима, нормите и условията, които трябва да спазват.

В резултат на предприетите мерки по отношение на превантивния и текущ контрол беше значително ограничен негативния ефект от незаконната пашата на коне в безлесната част на парка, като така са опазени тревни съобщества от преизпасване, преотъпкване и площна ерозия и е осигурено устойчиво използване на тревни природни местообитания в безлесната зона с цел поддържане и възстановяване на благоприятното им състояние. До голяма степен беше ограничено свободното движение на безстопанствени животни в безлесните зони на парка извън определените им пасища. Особено внимание беше отделено на животните, пашуващи в района на прохода Троян – Кърнаре, където появата на домашни животни върху пътното платно застрашава живота и здравето на преминаващите през прохода хора и МПС-та.

Съгласно План за управление на НПЦБ 2016-2025 г. и по-конкретно промените по отношение режима на някои от пътищата в парка, беше направена специална организация за издаване на съгласувателни писма по реда на §7 от ПЗР на ЗЗТ с цел бързо и коректно обработване на заявления за движение с МПС по пътищата с ограничен достъп в съответствие със съответните норми (квоти) от Приложение № 3.2.5 на посочения план. Особено внимание беше отделено на проблема с безотговорното каране по туристическите пътеки, като за целта бяха организирани дежурства на най- възловите в това отношение места, в т. ч. около хижите Дерменка, Добрила, Амбарица и Козя стена. В резултат на усилията на служителите от Парковата дирекция, негативното въздействие от незаконното преминаване с МПС беше ограничено, като бяха опазени значителни площи, респективно безлесни местообитания, но ефектът все още е далеч от желания, най-вече в района на м. Беклемето, вр. Амбарица и вр. Ботев.

С оглед настъпващият активен туристически сезон беше организиран и осъществяван постоянен контрол около всички туристически маршрути и обекти в парка, като в резултат това не бяха допуснати значителни посегателства и увреждания на биоразнообразието в прилежащите им територии. Под особено засилен контрол бяха туристическите пътеки и обектите на територията на деветте резервата в парка, както и на двата извън парка – Чамджа и Еленова гора, като това до голяма степен осигурява протичането на естествените процеси на територията им.

През изминалия месец с цел осигуряване на безопасно и приятно пребиваване на посетителите в парка през активния сезон, бяха положени много усилия за подготовка на посетителката инфраструктура с цел осигуряване безопасното пребиваване на туристи и ползватели в парка. През месеца бяха ремонтирани, укрепени и импрегнирани множество информационни конструкции и бяха почистени и обезопасени няколко важни туристически маршрута.

1. **Опазване на горите в НПЦБ:**

В резултат на ефективната контролно-охранителна дейност са защитени и опазени от посегателство, горските територии в парка, като не са допуснати значими нарушения с щети в горския фонд. Масивите от вида Обикновен бук, които са едни от най-обширните и най-компактни в България и Европа, са в добро състояние без белези на антропогенно въздействие.Под особено внимание на служителите бяха и съобществата, в които участва Зимния дъб, който заема най-ниските части по южните склонове на парка и представлява обект на дърводобивно бракониерство. В посочените съобщества няма допуснати посегателства.

1. **Опазване на фауната в НПЦБ:**

В резултат на контролно-охранителната дейност през месец юни 2016 г. няма съществена промяна и стабилни останаха популациите на основания доминиращ вид риба - Балканска пъстървата (Salmo trutta fario), съсредоточена в главните речни течения и по-големите им притоци, а именно: в реките Черни Вит, Костина, Заводна, Черни Осъм, Видима и Росица – от север; Дамлъдере, Стара река, Малка река, Бяла река, Голяма Бъзовица, Тунджа и Тъжа – от юг.

В резултата на добрата контролно-охранителна дейност, старопланинската популация на Дивата коза (Rupicapra rupicapra) е в трайна тенденция на растеж, като резултатите от пролетния мониторинг показват нормални процеси на възпроизводство, а поколението е жизнено с висока степен на преживяемост. Наблюдава се стабилна популация на вида, като ареала на разпространение се разширява и достига западната и източна граница на парка.

Устойчива остава тенденцията за малка, но стабилна популация на Вълк (Canis lupus), който е особено застрашен вид, обект на строга защита, включен в Приложение ІІ на CITES, в Приложения А и В на Директива ЕС338/97.

По отношение на Кафявата мечка (Ursus arctos), тенденцията за постоянна и стабилна популация се запазва, като има индикации за слаб растеж, като това е в резултата на ефективната работа на парковата охрана по нейното опазване.

Популацията на Благородния елен (Cervus elaphus) е под особено силен бракониерски натиск, което наложи прилагане на допълнителни допълнително контролно – охранителни мерки, даващи резултат, но все още далеч от желаното ниво.

1. **Акценти в извършената контролна дейност през месец юни 2016 г.**

За отчетения период усилията основно бяха насочени по осъществяване на превантивен и текущ контрол на територията на НПЦБ, като основните направления, по които е работено и са постигнати резултати, са както следва:

1. **Контрол и охрана в горските територии на парка**

Целта беше да се предотвратят опити за дърводобивно бракониерство, като най-проблемни в това отношение са горите по границата на защитената територия, около пътищата и в районите на целогодишно използваните обекти в парка. Особено внимание беше отделено в пограничните райони, където в съседни горски територии се извеждат сечи в близост до границите на НПЦБ. В тази връзка бяха предприети мерки за превантивен контрол и са съставени предупредителни протоколи с цел недопускане навлизането на територията на парка.

Във фокуса на контролно-охранителните дейности бяха и съобществата, в които участва Зимния дъб, който е обект на особено голям интерес за дърводобивно бракониерство, най-вече в териториите на Парков участък (ПУ) Калофер, ПУ Тъжа и ПУ Карлово. Под особен контрол бяха и всички обекти на ползватели, разположени на територията на НП с цел недопускане посегателства върху горския фонд.

1. **Контрол и охрана на цялата територия на парка с цел предотвратяване опити за ловно бракониерство.**

В това направление се полагат постоянни усилия, тъй като това е една от най-постоянните заплахи за парка, като резултатите от тези усилия се виждат в карнетите от проведените мониторинги. В този период от година, въпреки физиологичните особености на дивите животни по отношение отглеждане на поколение, набезите на ловните бракониери не спират, като нарушителите стават все по агресивни и изобретателни. За постигане на положителен резултат се налага бързо и гъвкаво противодействие, но винаги съвместно с органите на МВР.

1. **Контрол по отношение на дейността паша** **на домашни животни**

Организиране на превантивен, текущ и последващ контрол при осъществяване на тази дейност в парка, с цел предотвратяване на прякото негативно въздействие върху безлесните територии в парка – преизпасване, преотъпкване, замърсяване на водоизточници, както и на косвеното такова, свързано с пребиваването на хора около тях – нерегламентирано движение с МПС, замърсяване с битови отпадъци, застрояване, нерегламентирано ползване на водоизточници и т.н. Положените усилия целят постигане урегулиране на тази дейност с цел минимално въздействие върху защитената територия за устойчиво ползване на природните ресурси.

1. **Контрол по отношение дейността на ползватели и посетители**

Акцент през месец юни 2016 г. бяха ползвателите на пасища в парка и всички допълнителни въздействия, свързани с тази дейност, подлежащи на контрол, с цел минимизиране на отрицателния ефект върху НПЦБ. Контрол е осъществен по отношение дейността на собственици и ползватели в парка, като така е осигурено законосъобразното пребиваване на територията на парка и са опазени от негативно антропогенно въздействие районите около над 20 обекта в защитената територия. Цел на особено засилен контрол бяха посетителите с МПС в парка, особено тези, които навлизат извън разрешените пътища и се движат с МПС по туристически пътеки и навсякъде в безлесната територия.

1. **Контрол състоянието на туристическата инфраструктура**

В НПЦБ с цел осигуряване безопасно преминаване на посетителите, беше осигурен постоянен контрол по отношение състоянието на посетителката инфраструктура в парка. В тази връзка, в резултат на направени констатации при контролната дейност, бяха ремонтирани и обезопасени множество туристически маршрути и два специализирани екопътеки – Бяла река и Видимско пръскало.

1. **Анализ на постигнатите резултати в резултат на контролната дейност през месеца**

Анализът на контролната дейност през месец юни 2016 г. на територията на НПЦБ показва запазване тенденция на засилен антропогенен натиск, като с настъпване на активния туристически сезон, основните заплахи по отношение защитената територия, са както следва:

1. **Офроуд и несъгласувано движение по пътища с ограничен и забранен достъп**

Посоченият проблем е заплаха за цялата територия на парка и изисква много добра организация по контрол и охрана, с цел постигане на положителни резултати. Проблемът е много сериозен и оказва значително негативно въздействие върху естествените процеси на територията на парка, а и създава негативно отношение на посетителите към парковата администрация.

През месец юни 2016 г. продължиха планираните проверки, които доведоха до съставяне на актове за установяване на административни нарушения за движение с МПС извън пътищата със свободен достъп, без необходимото за целта писмено съгласуване от ДНПЦБ. Особено внимание беше отделено на този проблем в района на хижа Амбарица, където напрежението ескалира и се наложи предприемане на съвместни действия със служители на РУП Троян. С цел засилване противодействието през следващите месеци са планирани акции със служители на МВР за предотвратяване на незаконното каране на МПС в парка, като очакваме това, заедно с дейностите по подобряването на охранителната инфраструктура в парка, да дадат желания резултат за решаване на проблема.

1. **Нерегламентирана паша на територията на НПЦБ**

Нерегламентираната интензивна паша представлява значителна заплаха за безлесните територии на парка, предимно от южната страна, като особено сериозен е проблема в района на м. Беклемето, м. Равнец и над гр. Калофер. Необходими са много усилия и ресурси за овладяване на стихийното недобросъвестно животновъдство, което представлява заплаха за защитената територия. В тази връзка контролът върху тези ползватели е ежедневна задача за всички служители паркова охрана, като през следващите месеци са планирани масирани проверки на животновъдите в парка, които целят да респектират и дисциплинират тези ползватели.

След придобиване на четци за инжектируемите транспордери, ефективността за установяване собствеността на конете се повиши и бяха санкционирани собствениците на безстопанствени коне. Предвижда се тази тенденция да продължи, с цел свеждане до минимум на стадата от безнадзорни коне в парка.

1. **Ловно бракониерство**

Ловното бракониерство е перманентна заплаха за цялата територия на парка, като приоритетни за опазване са видовете Вълк (Canis lupus), Кафявата мечка (Ursus arctos), Благороден елен (Cervus elaphus) и Дива коза (Rupicapra rupicapra), които са основни обекти на посегателство от ловните бракониери. В резултат на контролната дейност, популациите на тези видове са запазени и бележат лек растеж, но са необходими още много усилия, за да стигнат нива гарантиращи стабилното им състояние.

1. **Дърводобивно бракониерство**

Явява се заплаха за цялата погранична зона на парка, както и около инфраструктурните обекти на територията, като посегателствата са сравнително редки и на малки количества дървесина. Най- уязвими в това отношение са граничните зони на парка в частта ПУ Тъжа и ПУ Клисура, които са в съседство със земеделските площи на населените места. Трябва да отбележим, че въпреки усилията по отношение на контролно-охранителната дейност в парка все още процента на заловените извършители на дърводобивно бракониерство е твърде малък.

1. **Недобросъвестно стопанисване на обекти в парка**

Това е перманентна заплаха, която съществува около всички обекти в парка (замърсяване, незаконно строителство, бракониерство и т.н). В резултат на добре планирана и проведена контролна дейност, през месец юни 2016 г., няма регистрирани нарушения в това направление.

Тези предизвикателства за служителите на ДНПЦБ налагат бърза и адекватна реакция с цел неутрализирането им, като това изисква по голяма гъвкавост и настойчивост в работата на парковата охрана. Към днешна дата резултатите показват тенденция за овладяване и значително ограничаване на заплахите, но все още има какво да бъде направено в тази посока. Дирекцията на парка полага усилия за технологично обезпечаване на парковата охрана и адекватно обучение на персонала с цел постигане на по добри резултати при изпълнение на задачите свързани с контролно-охранителна дейност на територията на НПЦБ.

1. **Постигнат ефект спрямо околната среда, бизнеса и обществото в резултат на контролната дейност**

Трудно можем да откроим осезаем ефект от контролно-охранителната дейност в рамките на един месец, но фактът, че няма допуснати значителни увреждания върху живата и нежива природа в парка, показва тенденция в опазването на разнообразието от природни местообитания и техният съхранен естествен характер. Естественото състояние на горските екосистеми и особено на естествените гори, скалните местообитания, влажните зони и течащите води, както и на екосистемите в субалпийския и алпийския пояси, е непроменено и устойчиво. Запазено е благоприятното природозащитно състояние на природните местообитания и видове с национална и международна консервационна значимост.

Посредством превантивен, текущ и последващ контрол се гарантира развитието на природосъобразен туризъм в съответствие със значимостта и предназначението на НПЦБ, като същевременно е осигурена възможност на местните общности да генерират средства от предлагането на туристически продукти, създадени и предлагани в синхрон с устойчивото ползване на природните ресурси на защитената територия.

През месец юни стартира кампанията за сезонна паша на домашни животни в парка, която дава възможност, посредством контролирано високопланинското животновъдство, да се поддържа в благоприятно природозащитно състояние високопланинската безлесната зона и в същото време, създава възможност за развитие на екологично животновъдство и условия за икономически ползи в региона.

Изготвил:

Нанко Минков – Нач. отдел Контрол и охрана